ગુજરાત પ્રદેશ કોંગ્રેસે આવનારી ગુજરાત વિધાનસભાની ચૂંટણીને ધ્યાનમાં રાખીને યુવાનો માટે મોટી જાહેરાત કરી હતી. ગુજરાત પ્રદેશ કોંગ્રેસ અધ્યક્ષ ભરતસિંહ સોલંકીએ આ જાહેરાત કરતા જણાવ્યું હતું કે, ગુજરાતના યુવાનોને કોંગ્રેસની સરકાર બનશે તો સ્માર્ટ ફોન આપવામાં આવશે. તેમજ યુવા રોજગાર ભથ્થાની જાહેરાત કરતા જણાવ્યું હતું કે, અમારી સરકાર બની તો અમે પોસ્ટ ગ્રેજ્યુએટ બેરોજગારોને મહિને 4 હજાર રૂપિયા, ગ્રેજ્યુએટને 3500 રૂપિયા અને ધોરણ 12 પાસને 3 હજાર રૂપિયા રોજગારી ભથ્થું આપીશું.